Diari Oficial de la Generalitat Valenciana


Sumari del DOGV 8225, del 01-02-2018 (2018/865)

Extracte de la Resolució de 2 de novembre de 2017, del degà de la Facultat d'Economia, per la qual es convoca el V Premi d'Igualtat de la Facultat d'Economia i se n'estableixen les bases que el regulen.
----------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8225

Data del DOGV
:   01-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/865


Data del document
:   02-11-2017

Organisme emissor
:   Universitat de València

Tipus de document
:   Extracte

Descriptors 

:   * distinció honorífica

Extracte de la Resolució de 2 de novembre de 2017, del degà de la Facultat d'Economia, per la qual es convoca el V Premi d'Igualtat de la Facultat d'Economia i se n'estableixen les bases que el regulen. [2018/865]  
BDNS (identif.): 383980  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions http://www.pap.minhap.gob.es/bdnstrans:  
  
Primer. Beneficiaris  
Estudiants i estudiantes, personal docent i investigador (PDI) i personal d'Administració i serveis PAS, adscrits a la Facultat d'Economia durant el curs acadèmic 2017-2018.  
  
Segon. Objecte  
L'objecte d'aquest premi és que els i les participants escriguen un relat en el qual descriguen una situació de la vida quotidiana en la qual, de manera voluntària o no, es plasme el domini preferencial dels homes enfront de les dones.  
  
Tercer. Bases reguladores  
Les bases de la convocatòria es publiquen a l'URL   
http://www.uv.es/economia  
  
Quart. Quantia  
S'estableix un primer premi de 300 euros i dos accèsits de 100 euros. El premi podrà declarar-se desert.  
  
Cinqué. Termini de presentació de sol·licituds  
Les sol·licituds es podran presentar a partir de l'endemà de la publicació de l'extracte d'aquesta resolució en el Diari Oficial de la Generalitat Valenciana (DOGV) i fins al dia 17 de febrer de 2018.  
  
Sisé. Altres dades  
El jurat del premi ha de jutjar les propostes presentades segons els criteris següents que ha de valorar sobre un total de 10 punts:  
- Originalitat del títol i la seua relació amb el tema: 25 %  
- Creativitat del relat: 25 %  
- Contingut i missatge que transmet relacionat amb la temàtica proposada. Es valorarà la capacitat del relat per generar reflexió sobre l'existència dels micro-masclismes i de com la societat pot contribuir a reduir-los i/o eliminar-los: 25 %  
- La qualitat literària i estil del text: 25 %  
  
Els premis poden ser declarats deserts si a criteri del jurat cap de les propostes posseïx els mèrits necessaris per a ser premiada. Qualsevol qüestió o dubte que puga sorgir en la seua interpretació es resoldrà segons el criteri del jurat del premi.  
  
València, 2 de novembre de 2017.- El degà de la Facultat d'Economia, p. d., el rector (DOGV 27.01.2017): José Manuel Pastor Monsálvez.